# กรณิศ เล้าสุบินประเสริฐ
กรณิศ เล้าสุบินประเสริฐ (เกิด 9 มิถุนายน พ.ศ. 2548)  เป็นนักร้อง นักแสดง และนักพากย์ชาวไทย เป็นสมาชิกของโฟร์อีฟ เกิร์ลกรุปสังกัดเอ็กซ์โอเอ็กซ์โอเอนเตอร์เทนเมนต์

กรณิศเริ่มงานในวงการบันเทิงตั้งแต่อายุ 7 ปี มีผลงานเริ่มแรกเป็นการแสดงในละครโทรทัศน์เรื่อง ยมบาลเจ้าขา (พ.ศ. 2556) และมีชื่อเสียงจากการเข้าประกวดร้องเพลงหลายรายการ รวมถึง The Trainer ปั้นฝันสนั่นเวที (พ.ศ. 2556), เดอะวอยซ์ คิดส์ ไทยแลนด์ ซีซั่นที่ 2 (พ.ศ. 2557), และ เด็กร้องก้องโลก (พ.ศ. 2560) ซึ่งทำให้มีผลงานติดตามมาในหลายแขนง ทั้งละครโทรทัศน์ ละครเวที ภาพยนตร์ ตลอดจนการพากย์เสียง การแสดงของกรณิศในละครเรื่อง วาสนารัก (พ.ศ. 2563) ทำให้กรณิศได้รับรางวัลในสาขานักแสดงดาวรุ่งหญิงยอดเยี่ยม

ใน พ.ศ. 2563 กรณิศผ่านการแข่งขันในรายการ โฟร์อีฟเกิร์ลกรุปสตาร์ จึงได้เป็นสมาชิกของโฟร์อีฟ

 ประวัติ 

กรณิศเกิดเมื่อ 9 มิถุนายน พ.ศ. 2548 สำเร็จการศึกษาระดับประถมศึกษาและมัธยมศึกษาตอนต้นที่โรงเรียนปัญจทรัพย์ ดินแดง มัธยมศึกษาตอนปลายที่โรงเรียนสาธิตมหาวิทยาลัยศรีนครินทรวิโรฒ ประสานมิตร วิชาเอกดุริยางคศิลป์ และใน พ.ศ. 2566 เข้าศึกษาระดับปริญญาตรีที่วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ วิชาเอกการแสดงและกำกับการแสดงภาพยนตร์ ต่อมาย้ายไปศึกษาที่คณะนิเทศศาสตร์ มหาวิทยาลัยกรุงเทพ สาขาวิชาวิทยุกระจายเสียง วิทยุโทรทัศน์ และการผลิตสื่อสตรีมมิ่ง ตั้งแต่ พ.ศ. 2567

 อาชีพ 

กรณิศชื่นชอบการร้องเพลง จึงให้บิดามารดาพาไปเรียนร้องเพลง โดยใฝ่ฝันจะเป็นนักแสดง นักแต่งเพลง นักร้อง และศิลปินเกิร์ลกรุปที่เต้นและแร็ป

เมื่ออายุ 7 ปี กรณิศจึงได้เริ่มงานในวงการบันเทิง ผลงานการแสดงแรก คือ ละครโทรทัศน์เรื่อง ยมบาลเจ้าขา เมื่อ พ.ศ. 2556

กรณิศยังเข้าประกวดร้องเพลงในรายการต่าง ๆ โดยเริ่มจากรายการ The Trainer ปั้นฝันสนั่นเวที ปี 5 ใน พ.ศ. 2556 ซึ่งกรณิศแสดงความสามารถด้วยการร้องเพลงสามเพลงพร้อมเปลี่ยนชุดบนเวทีและเต้น ต่อมาใน พ.ศ. 2557 กรณิศเข้าร่วมรายการ เดอะวอยซ์ คิดส์ ไทยแลนด์ ฤดูกาลที่ 2 และผ่านเข้ารอบห้าคนสุดท้าย ทำให้กรณิศเป็นที่รู้จักมากขึ้นและมีผลงานอื่น ๆ ติดตามมา จากนั้นใน พ.ศ. 2560 กรณิศเข้าร่วมรายการ เด็กร้องก้องโลก โดยร้องเพลง "ความในใจ" ของสุเทพ วงศ์กำแหง

ใน พ.ศ. 2561 กรณิศได้รับเชิญให้กล่าวในการประชุมเท็ดที่กรุงเทพมหานคร โดยกรณิศแสดงความคิดเห็นเกี่ยวกับบทบาทที่เด็กต้องการเป็นในปัจจุบันและอนาคต และร้องเพลง "นางนวล" ของธงไชย แมคอินไตย์ ซึ่งพรรณนาถึงความฝันของนกนางนวลที่อยากบินไปยังขอบฟ้า เพื่อสื่อความเชื่อของกรณิศที่ว่า แม้เป็นเด็ก ก็สามารถเป็นนางเอกได้

ภายหลัง กรณิศได้เข้าร่วมคัดเลือกเป็นศิลปินของวายจีเอนเตอร์เทนเมนต์ที่ประเทศเกาหลีใต้ ก่อนเข้าร่วมการแข่งขันในรายการ โฟร์อีฟเกิร์ลกรุปสตาร์ ซึ่งออกอากาศทางเวิร์คพอยท์ทีวี ประเทศไทย เมื่อ พ.ศ. 2563 เพื่อแสวงหาสมาชิกของเกิร์ลกรุปไทยที่จะจัดตั้งขึ้นใหม่นามว่าโฟร์อีฟ ในการแข่งขันดังกล่าว กรณิศได้รับเลือกเป็นผู้มีความสามารถโดดเด่นที่สุด และได้รับหมวกสำหรับผู้แข่งขันที่ทรงคุณค่ายิ่ง (เอ็มวีพี) กรณิศจึงได้รับเลือกเป็นหนึ่งในสมาชิกเจ็ดคนของโฟร์อีฟ โดยเป็นสมาชิกที่อายุน้อยที่สุดของโฟร์อีฟ

ใน พ.ศ. 2563 กรณิศยังได้รับบทบาท "ใกล้รุ่ง" หญิงสาวนักแสดงลิเกแห่งเมืองนครสวรรค์ในละครโทรทัศน์เรื่อง วาสนารัก การแสดงดังกล่าวทำให้สมัชชานักจัดรายการข่าววิทยุโทรทัศน์หนังสือพิมพ์แห่งประเทศไทยมอบรางวัลหงส์อวอร์ด (โล่สุวรรณหงส์) สาขานักแสดงดาวรุ่งหญิงยอดเยี่ยม แก่กรณิศ

 ผลงานการแสดง 

 ละครโทรทัศน์ 

 ปี เรื่อง บทบาท ออกอากาศ อ้างอิง 2556 ยมบาลเจ้าขา พลอย (วัยเด็ก) ช่อง 7 เอชดี 2557 คมพยาบาท เปีย (วัยเด็ก) ช่อง 7 เอชดี 2558 น้ำตากามเทพ อารยา (วัยเด็ก) จีเอ็มเอ็ม 25/จีทีเอชออนแอร์ ทางผ่านกามเทพ พิมลภา (วัยเด็ก) ช่อง 3 ขวัญผวา น้ำค้าง จีเอ็มเอ็ม 25/จีทีเอชออนแอร์ 2559 พยาบาลพิเศษ..เคสพิศวง น้องพีค จีทีเอชออนแอร์ ปาฏิหาริย์เดอะซีรีส์ น้องแก้ว พีพีทีวี เสน่ห์ร้ายอุบายรัก แพร (วัยเด็ก) พีพีทีวี  2560 ศรีอโยธยา แม่หญิงบุษบาบรรณ์ (วัยเด็ก) ทรูโฟร์ยู 7 วันจองเวร ภาค 2 รมิตา วันเพ็ญ (น้องตุ้ม) เวิร์คพอยท์ทีวี แต่ปางก่อน วดี (วัยเด็ก) ช่องวัน 31 พริ้ง คนเริงเมือง พริ้ง (วัยเด็ก) ช่อง 7 เอชดี 2561 มนตราลายหงส์ น้องพิณ ช่อง 3 ปี่แก้วนางหงส์ พุดกรอง ช่อง 3 แก๊งเก๋าเขย่าครัว เฌอเอม ไทยพีบีเอส 2562 บ่วงสไบ พุดจีบ (วัยเด็ก) ช่อง 7 เอชดี ดงผู้ดี ขม รุ้งพราย (วัยเด็ก) ช่อง 8 หน่วยลับสลับเลิฟ ตุ๊กตา (วัยเด็ก) ช่อง 3 2563 ซ่อนเงารัก ดุจดาว (วัยเด็ก) ช่อง 3 วาสนารัก ใกล้รุ่ง (วัยเด็ก) ช่อง 3 2564 รักนี้ต้องอิมโพรไวส์ ซอล ป็อปส์ ทีวี 2566 ครูเพ็ญศรีกับเลดี้ปอบ วันดี เวิร์คพอยท์2567 เรือนทาส บุษบง/บัว ช่อง 3

 ซิตคอม 

 ปี เรื่อง บทบาท ออกอากาศ อ้างอิง 2559 บางรักซอย 9/1 แป้งหอม ช่องวัน 31 2565–ปัจจุบัน หกฉากครับจารย์ อ๊ะอาย เวิร์คพอยท์

 ละครเวที 

 ปี เรื่อง บทบาท อ้างอิง 2557 สี่แผ่นดิน เดอะมิวสิคัล ประไพ (วัยเด็ก) 2558 อิน-จัน เดอะมิวสิคัล ทับทิม 2558 มนต์รักเพลงสวรรค์ มาร์ทา 2559 ก๊วนคานทอง เลิฟ เกม เดอะ มิวสิคัล ญาดา 2560 นิทานหิ่งห้อย เดอะ มิวสิคัล สารภี 2561 แฟนจ๋า เดอะมิวสิคัล ทราย2567นิทานหิ่งห้อย เดอะ มิวสิคัลพระจันทร์

 ภาพยนตร์ 

 ปี เรื่อง ตอน บทบาท อ้างอิง 2559 สุขสันต์วันกลับบ้าน แจน 2560 อะ-บา-โบ พิงก์ชีก น้องพิม2567 อนงค์  อ๊ะอาย 2567 คุณชายน์ อายะ กรนัศ / ข้าวเปลือก  2568 พระแท้ คนเก๊หมวย   วิญญาณเลขที่ 13 จินตหรา 

 การพากย์เสียง 

 ปี เรื่อง บทบาท อ้างอิง2562 โลกถล่ม รัก (ไม่) ทลาย แอนเจลิกา กรีน สวนสนุกสุดอัศจรรย์ จูน คิม พอสสิเบิล คิม พอสสิเบิล ทีมเคย์ลี่ วาเลเรีย 2563 วันนั้น...วันไหน หัวใจจะเป็นสีชมพู ซิซูกุ สึกิชิมะ 2564 ถ้อยคำเอ่อล้นด้วยหัวใจรัก สไมล์ 2565 เขินแรงแดงเป็นแพนด้า เหมยลี่ มหาเวทย์ผนึกมาร 0 ริกะ โอริโมโตะ 2567 บอร์เดอร์แลนด์ส แดนล้น คนปล้นจักรวาล ไทนี ทีนา 

 รายการประกวด 

 ปี รายการ เครือข่าย อ้างอิง 2556 The Trainer ปั้นฝันสนั่นเวที ปี 5 โมเดิร์นไนน์ทีวี 2557 เดอะวอยซ์ คิดส์ ไทยแลนด์ ฤดูกาลที่ 2 ช่อง 3 2560 เด็กร้องก้องโลก เวิร์คพอยท์ทีวี 2563 โฟร์อีฟเกิร์ลกรุปสตาร์

 มิวสิกวิดีโอ 

 ปี เพลง ศิลปิน อ้างอิง 2563 "มัธยม" โพลีแคต  2564 "รักเธออยู่เหมือนเดิม" ธิติวัฒน์ เกษตรเวทิน  2565 "ชอบคุณนะ" ธันวา เนตรไทย  2566"ผิดหน้าที่"อชิระ เทริโอ 2567 "วายทูเคเลิฟเวอร์" ปราโมทย์ ปาทาน และรัฐ พิฆาตไพรี  "ฤดูของเธอ" ชวรินทร์ เพริศพิริยะวงศ์ 

 ผลงานเพลง 

 เพลงกับโฟร์อีฟ 

 เพลงประกอบละคร 

ปีเพลงละครหมายเหตุอ้างอิง 2566 "เธอมัน Pop" ครูเพ็ญศรีกับเลดี้ปอบ ร่วมกับเบญญาภา อุ่นจิตร และรัชพล ภู่ทอง 2567 "เธอหรือพระจันทร์ที่ไกลกว่ากัน" เรือนทาส‘อ๊ะอาย 4EVE’ ส่งเสียงหวาน ๆ ผ่านซิงเกิลใหม่ ‘เธอหรือพระจันทร์ที่ไกลกว่ากัน’ เพลงประกอบละคร เรือนทาส"พิเศษ"จนกว่าจะได้รักกัน "พรข้อเดียว" แซด พาวเวอร์ 2568 "Until the Sun Meets the Star" เมื่อตะวันลับฟ้าก็จะเป็นเวลาของดวงดาว ร่วมกับรัชชานนท์ เรือนเพ็ชร์

 เพลงประกอบภาพยนตร์ 
ปีเพลงภาพยนตร์หมายเหตุอ้างอิง 2566   ร่วมกับวชิรากร รักษาสุวรรณ, ณัฐเอก ทอนสูงเนิน, ฐาปนา จงกลรัตนาภรณ์, พิมพ์มาดา ใจสักเสริญ, และธันวา เกตุสุวรรณ

 เพลงอื่น ๆ 

ปีเพลงหมายเหตุอ้างอิง 2564 "ตลอดไปไม่มีจริง" ร่วมกับเมอร์ 2566 "ผิดหน้าที่" ร่วมกับอชิระ เทริโอ2567"เดย์วัน"ร่วมกับจักริน กังวานเกียรติชัย2568"ยอม"

 รางวัล 

 ปี รางวัล สาขา ผลงาน ผล อ้างอิง 2563 หงส์อวอร์ด นักแสดงดาวรุ่งหญิงยอดเยี่ยม วาสนารัก  2564 แคซอะวอดส์ 2021 สาววัยใสโดนใจแห่งปี  2565 แคซอะวอดส์ 2022 วัยรุ่นหญิงยอดนิยมแห่งปี  นาคราชอวอร์ด ครั้งที่ 5 ดาวรุ่งหญิงยอดนิยมมหาชนแห่งปี  2566 ไทยดับบิงแฟมิลีไนต์ 2022 ดารานักพากย์โดนใจ 2022 เขินแรงแดงเป็นแพนด้า  2567 World's Highest Award 2024 นักแสดงดาวรุ่งหญิง เรือนทาส